Source: http://evz.ro/csm-a-confirmat-oficial-ca-alina-ghica-si-oana-haineala-nu-s-au-c.html
Timestamp: 2018-06-19 16:32:30+00:00
Document Index: 13244

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

﻿ CSM a confirmat oficial că Alina Ghica şi Oana Hăineală nu s-au consultat cu nimeni când au semnat protocolul cu SRI
Autor: Vlad Alexandru | joi, 24 mai 2018 | 4 Comentarii | 3355 Vizualizari 1527172558
Avocatul Toni Neacşu a obţinut confirmarea oficială din partea Consiliului Superior al Magistraturii că Alina Ghica şi Oana Schmidt Hăineală nu s-au consultat cu nimeni când au semnat protocolul de colaborare cu SRI. Ghica era preşedinta CSM iar Hăineală vicepreşedinte în perioada când a fost semnat protocolul.
Toni Neacşu a scris pe contul său de Facebook: “Secretul protocolului SRI-CSM este dezvăluit chiar de CSM. Aşa cum am spus, nimeni din CSM nu a cunoscut de încheierea lui, cu excepţia semnatarilor. Nu s-a discutat vreodată acest protocol nici în şedintele Plenului CSM (cum susţineau d-le Haineala si Ghica), nici în cele ale secţiilor, nici în direcţiile de specialitate. Minciuna are picioare scurte. "Pe tot parcursul anului 2011, au avut loc dezbateri publice pe această temă în cadrul unei comisii din Consiliul Superior al Magistraturii" spunea d-na Ghica. Alăturat este răspunsul relevant primit pe Legea 544/2001 de la CSM, care demontează această afirmaţie”.
Adrian Toni Neacşu, fost judecător şi membru CSM, a cerut CSM să precizeze dacă în arhivele instituţiei există documente care să demonstreze că în 2011-2012 au avut loc discuţii şi lucrări privitoare la posibilitatea încheierii unui protocol cu SRI. Solicitarea lui Adrian Toni Neacşu a fost făcută la scurt timp după ce fosta conducerea a Consiliului, care a şi semnat protocolul cu SRI, formată din judecătoarea Alina Ghica şi procuroarea Oana Hăineală, a susţinut în spaţiul public că protocolul CSM-SRI din 2012 a fost semnat în urma consultărilor făcute cu membrii CSM de la acea dată, arătând că toţi judecătorii şi procurorii CSM aveau cunoştintă despre existenţa acestui protocol.
Imediat după precizările judecătoarei Alina Ghica şi ale procuroarei Oana Hăineală, mai mulţi membri ai Consiliului au ieşit public pentru a dezminţi afirmaţiile făcute de fosta conducerea a CSM din 2012.
Iată răspunsul primit de avocatul Toni Neacşu de la CSM.
Tag-uri: Ghica, Toni Neacşu, CSM, Hăineală, SRI, protocol, oficial
În lipsa unui acord scris din partea Evenimentul Zilei, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului CSM a confirmat oficial că Alina Ghica şi Oana Hăineală nu s-au consultat cu nimeni când au semnat protocolul cu SRI.